Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
I Odelstinget stemte SV mot loven i sin helhet, så vi burde kanskje ha lagt inn forslag om å gjøre det her, men det har vi ikke gjort. Nå er det iallfall sagt: Vi er fortsatt mot loven.
Flere har ikke bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Dette er en viktig prinsipiell sak. Fra Fremskrittspartiets side er vi skeptiske til å dele landet inn i utviklede og underutviklede områder. Det er ganske oppsiktsvekkende at flertallet i Odelstinget var med på en slik ordning, for denne saken omfatter jo utdanningsstøtte til elever og studenter i særskilte områder i Norge. Jeg vet ikke om det er betegnende, men dette gjelder altså Indre Namdal, og vi vil ikke at Indre Namdal og de seks kommuner som det omfatter, skal bli betegnet på en slik måte. Derfor ser vi grunn til å ta opp forslaget igjen her i Lagtinget, og har følgende anbefaling: «Odelstingets vedtak bifalles ikke. Lagtingets anmerkning: Det henstilles til Odelstinget å henlegge lovforslaget».
Vidar Kleppe har på vegne av Fremskrittspartiet fremsatt det forslag han refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.